Matss Vilanders

Matss Vilanders (; dzimis  Vekšē, Zviedrijā) ir bijušais zviedru tenisists. No 1988. gada septembra līdz 1989. gada janvārim bija ATP ranga pirmais numurs.

Karjeras laikā izcīnījis septiņus Grand Slam turnīru titulus vienspēlēs — trīsreiz uzvarējis Francijas atklātajā čempionātā, trīs reizes Austrālijas atklātajā čempionātā un vienreiz ASV atklātajā čempionātā. Ieguvis vienu Grand Slam turnīra titulu arī dubultspēlēs, 1986. gadā uzvarot Vimbldonā. Kopumā karjerā uzvarējis 33 vienspēļu un septiņos dubultspēļu turnīros.

Vilanders regulāri spēlēja Zviedrijas izlases sastāvā Deivisa kausa izcīņā. Trīs reizes kļuva par Deivisa kausa ieguvēju (1984., 1985. un 1987. gadā).

1995. gada Francijas atklātā čempionāta laikā Vilanderam un čehu tenisistam Karelam Novāčekam tika konstatēta kokaīna lietošana. Abi iesniedza apelāciju, noraidot apsūdzības, tomēr 1997. gada maijā jau pēc karjeras beigām atsauca apelāciju un saņēma trīs mēnešu diskvalifikāciju.

2002. gadā Vilanders tika uzņemts Starptautiskajā tenisa slavas zālē. Kopš 2007. gada darbojas kā tenisa eksperts Eurosport TV kanālā un vada pārraidi Game Set & Mats.

 Sasniegumi Grand Slam turnīros 
 Sniegums vienspēlēs 

|}

 Grand Slam fināli 
 Uzvaras 
 Gads  Turnīrs  Pretinieks  Rezultāts 1982  Francijas atklātais čempionāts   Giljermo Vilass  1—6, 7—6(8—6), 6—0, 6—4  1983  Austrālijas atklātais čempionāts   Ivans Lendls  6—1, 6—4, 6—4 1984  Austrālijas atklātais čempionāts   Kevins Karens  6—7(5—7), 6—4, 7—6(7—3), 6—2 1985  Francijas atklātais čempionāts   Ivans Lendls  3—6, 6—4, 6—2, 6—2 1988  Austrālijas atklātais čempionāts   Pets Kešs  6—3, 6—7(3—7), 3—6, 6—1, 8—6 1988  Francijas atklātais čempionāts   Anrī Lekonts  7—5, 6—2, 6—1 1988  ASV atklātais čempionāts   Ivans Lendls  6—4, 4—6, 6—3, 5—7, 6—4

 Zaudējumi 
 Gads  Turnīrs  Pretinieks  Rezultāts 1983  Francijas atklātais čempionāts   Janiks Noā  2—6, 5—7, 6—7(3—7) 1985  Austrālijas atklātais čempionāts   Stēfans Ēdbergs  4—6, 3—6, 3—6 1987  Francijas atklātais čempionāts   Ivans Lendls  5—7, 2—6, 6—3, 6—7(3—7) 1987  ASV atklātais čempionāts   Ivans Lendls  7—6(9—7), 0—6, 6—7(4—7), 4—6 

 Atsauces 

 Ārējās saites 

Kategorija:1964. gadā dzimušie
Kategorija:Zviedrijas tenisisti
Kategorija:Dopinga lietas tenisā
Kategorija:Krūnuberjas lēnē dzimušie